Knut Liestøl

Knut Liestøl (født 13. november 1881 i Åseral, død 26. juni 1952 i Oslo) var en norsk professor i folkeminnevitenskap ved Universitetet i Oslo 1917-51. (Faget er senere blitt omdøpt til folkloristikk.)

Liv og virke
Knut Liestøl ble student i 1902, og cand.philol. i 1908 innenfor britisk språk og filologi. I 1908 ble han ansatt som dosent i landsmål, og kom i kontakt med Moltke Moe. Liestøl ble Moes medarbeider rundt utgivelsen av folkeviser. Liestøl tok doktorgraden på avhandlingen Norske trollviser og norrøne sogor i 1915, og etterfulgte to år senere Moltke Moe som professor i folkeminneforskning. I takknemlighet til sin venn og læremester sørget Liestøl for å utgi Moltke Moes Samlede Skrifter I-III (1925–27) og hans forelesningsrekke over de "Episke grundlove", som føljetong i tidsskriftet Edda (1914–17).

Knut Liestøl var kirke- og undervisningsminister i Mowinckels tredje regjering 1933–1935, og skal ha vært den som av det engelske British Broadcasting Corporation konstruerte navnet Norsk rikskringkasting. Liestøl tok dessuten initiativet til opprettelsen av Norsk Folkeminnelag. Han var lagets sekretær siden stiftelsen i 1920 til 1951. Han satt også som medlem av Norsk Folkemuseums styre 1938-52. Han var formann for Norges mållag fra 1925 til 1926.

Liestøl hadde vidtfavnende faglige interesser over hele det folkloristiske fagfeltet, og innenfor sagaforskningen, hvor han ble en talsmann for den såkalt norske skole, som forfektet det syn at fornaldersagaene ble til i Norge som muntlig litteratur lenge før landnåmstiden, og ble tatt med til Island hvor de ble skrevet ned og bevart for ettertiden.

Bibliografi 

 (sm.m. Moltke Moe): Norske folkeviser fra middelalderen. Jacob Dybwads Forlag. Kristiania 1912
 Norske trollvisor og norrøne sogor. Olaf Norlis Forlag. Kristiania 1915
 (sm.m. Moltke Moe): Norske folkeviser. Folkeutgave. Band I-III. Jacob Dybwads Forlag. Kristiania 1920-24
 Norske ættesogor. Olaf Norlis Forlag. Kristiania 1922
 Målreising. Olaf Norlis Forlag. Oslo 1927
 Upphavet til den islandske ættesaga. Aschehoug forlag. Instituttet for sammenlignende kulturforskning. Oslo 1929. (Oversettelser: The Origin of the Icelandic Family Sagas. Oslo 1930. Der Ursprung der Isländersaga/Tradition und verfasser in der Isländischen Familiensaga. Darmstadt 1974.)
 Saga og folkeminne. Olaf Norlis Forlag. Oslo 1941
 Helsingshefte til Knut Liestøl på 60-årsdagen hans 13. november 1941 frå Syn og Segn. Det norske samlaget. Oslo 1941
 Scottish and Norwegian Ballads. Studia Norvegica No. 1. 1946
 Draumkvædet. A Norwegian Visionary Poem from the Middle Ages. Studia Norvegica No. 3. 1946
 P. Chr. Asbjørnsen. Mannen og livsverket. Johan Grundt Tanum. Oslo 1947
 Moltke Moe. Aschehoug forlag. Oslo 1949
 Knut Liestøl. In memoriam. Norsk Folkeminnelags skrifter nr. 76. Oslo 1955
 Ivar Aasen. Norske Folkeskrifter nr. 95. Oslo 1963
 Den norrøne arven. Universitetsforlaget. Oslo 1970
 Botnedalen. Illustrert av Harald Kihle og Henrik Sørensen. Tokke historielag. Oslo 1984

Noen utvalgte artikler 
 Brørne Grimm og Folkeminni (s. 1-16). Syn og Segn. Kristiania 1916
 Folkevisa om sjøfolk i hungersnaud (s. 36-49). Arv. Tidskrift för nordisk folkminnesforskning. Årg. 6. Uppsala 1950
 Kva veit me om runetrolldom? Gula Tidend 4. juli 1952

Referanser

Litteratur 
 Brynjulf Alver: Knut Liestøl (1881–1952) (s. 385-405). Dag Strömbäck (red.): Leading Folklorists of the North. Universitetsforlaget. Oslo 1971.
 Olav Bø: "Knut Liestøl" (s.87-101). Norveg. Folkelivsgransking 25. Universitetsforlaget. Oslo 1982. ISBN 82-00-06377-1
 Eyvind Fjeld Halvorsen: "Sagaforskeren Knut Liestøl" (s. 103-114). Norveg. Folkelivsgransking 25. Universitetsforlaget. Oslo 1982. ISBN 82-00-06377-1
 Leiv Sem: Knut Liestøl (1853-1957) (s.93-104). Bjarne Rogan og Anne Eriksen (red.): Etnologi og folkloristikk : en fagkritisk biografi om norsk kulturhistorie . Novus. Oslo 2013.
 Dag Strömbäck: Knut Liestøl in memoriam (s. 141-146). Arv. Tidsskrift för Nordisk Folkminnesforskning Volume 8. Uppsala 1952.
Eirik Kristoffersen, Kampen om folkeminnesamlingen: Da folkeminnene ble et forskningsfelt og "folket" krevde dem tilbake, Scandianvian Academic Press, Oslo 2017. ISBN 9788230402054

Eksterne lenker 
 
 
  Digitaliserte bøker av Liestøl og om Liestøl hos Nasjonalbiblioteket

Norske utdanningsministre
Norske statsråder 1905–1940
Norske professorer
Norske folklorister
Professorer ved Universitetet i Oslo
Nynorskforkjempere
Personer fra Åseral kommune